**Kra n yiferdisen n tririt**

**Asteqsi amezwaru : (10 pts)**

Ur telli tutlayt war timetti, ur telli tmetti war tutlayt , d tikti tamezwarut i yeǧǧan ad tlal tesnilestmetti, tanga-ayi i yzerwen seg tama tutlayt, seg tama-nniḍen timetti i tt-yettmeslayen. Tanga-ayi i d-reḍlen taɣawsa n tezrawt-is (objet d’étude) ɣer tesnilest, d tarrayin-is ɣer tsenmetti. Tasnilestmetti tesbedd iman-is gar snat n tussniwin-a. Temgarad ɣef tesnilest n Saussure imi ur telli d tiẓri tamaynut n umeslay maca d asnas n umeslay (une nouvelle pratique du langage).

Antoine Meillet d amezwaru i yerran tamawt ɣer ubeddel i d-yettilin deg tutlayt, s wannect-a yeffeɣ-d mgal tiktiwin n Saussure. ɣur-s ur nezmir ad nefreq abeddel utlayan ɣef tewtilin n berra (les conditions extérieures).

Gar daɣen wid i igan assaɣ gar yifuras utlayanen akked tegnit tinmettit n yimdanen d Basil Bernastein. Deg tsastant i iga, yessufeɣ-d sin n yingalen (tutlayin) (deux codes) : angal (tutlayt) uzqim (code restreint), yuget ɣer warraw igellilen), akked ungal (tutlayt) ukmil (code élaboré), yuget ɣer warraw n yimesbaɣuren.

Bright netta yettwassen imi d amezwaru i d-yesbedden timlilit tamezwarut ɣef tesnilestmetti. Deg-s, ɛerden ad sbadun iswi n tesnilestmetti.

Labov netta yettwassen d ababat n tesnilestmetti. Yettwassen ladɣa s tsastanin i yexdem deg temdint n New York. Labov yessaweḍ yenna-d tasnilestmetti d tasnilest. Imi ayen akk tzerrew tesnilestmetti i icudd ɣer tesnilest.

Γer taggara, ad d-nini tasnilestmetti teḥsab tutlayt d tameslayt tinmettit (fait social), i d-yessegzayen tumanin tisnilsanin s tumanin tinmettiyin, tekkat amek ad tessegzi assaɣ yellan gar ubeddel utlayan d ubeddel inmetti.

**Asteqsi wis sin (4pts)**

**Tutlayt taɣelnawt :**

Tutlayt n uɣref (nation) neɣ n tmurt. Mgaradent tibadutin-ines ilmend n tmura. Sumata, tutlayin tiɣelnawin d tutlayin timywalin (langues véhiculaires et orales). Lant (sɛant) taɣwalt [tadelsant](https://kab.wikipedia.org/wiki/Idles%22%20%5Co%20%22Idles) d [tmazrayt](https://kab.wikipedia.org/wiki/Amezruy%22%20%5Co%20%22Amezruy) n kra n [uɣref](https://kab.wikipedia.org/wiki/A%C9%A3ref%22%20%5Co%20%22A%C9%A3ref).

**Tutlayt tunsibt** : D aẓayer unnig n tutlayt. D tutlayt tunṣibt n yiwen Uwanek, d tutlayt i ikecmen ɣer tmendawt. D tin i yettusumrasen deg akk tisuddutin n Uwanek am tedbelt, aɣerbaz, allalen n teywalt…

**Asteqsi wis kraḍ (6pts)**

1. Ayenkud
2. Amyadef asnilsan
3. Tigensas tisnilsanin
4. Tasertit tutlayant
5. Tasintlayt
6. Asmeskel